Subject: Kostivere urgete hooldustööd
From: Liset Takking <[email-masked]>
To: "[email-masked]" <[email-masked]>
Date: Thu, 8 Feb 2024 13:35:50 +0000

Tere

Saatsite Keskkonnaametile Kostivere urgete hooldustööde lähteülesande. Kostivere urked asuvad Kostivere maastikukaitseala Kostivere piiranguvööndis, kus kaitse-eeskirja kohaselt on vajalik poollooduslike koosluste esinemisaladel nende ilme ja liigikoosseisu tagamiseks loomade karjatamine või niitmine ning urgete hooldamine vajalik kaitsekorralduskava alusel. Valitseja nõusolekut Kostivere maastikukaitseala kaitse-eeskirja kohaselt nimetatud töödeks ei ole vaja.

Lähteülesandes toodud tööd ja mahud – radade trimmerdamine, võsa ja heina trimmerdamine urgete ümbruses, prügi koristamine – on kooskõlas Kostivere maastikukaitseala kaitsekorralduskavaga 2022-2031. Niitmistöid Kostivere urgetes, urgete ümbruses teostada kaks korda aastas, et elupaik karstijärved ja -järvikud ei võsastuks ning külastajatele säiliks vaadeldavus.
Töid teostatakse lähteülesande kohaselt kaks korda: esimene kord 10.06-22.06 ja teine kord 1.08-14.08.

Urgete alal on registreeritud II kaitsekategooria taimed aasnelk (Dianthus superbus) ja alpi nurmikas (Poa alpina). II kaitsekategooria taimede kahjustamine, hävitamine ja korjamine on LKS § 55 lg 7 alusel keelatud. Tööde käigus pöörata tähelepanu, et ei kahjustada kaitsealuseid taimi. Urgete ümbrusi tuleb hooldada käsitsi ja vältida sõidukite liikumist taimede leiukohtades.

Lugupidamisega

Liset Takking
loodushoiutööde büroo spetsialist
Keskkonnaamet
Kopli 76| Tallinn
tel +372 5341 6786
[email-masked]<mailto:[email-masked]>

www.keskkonnaamet.ee<http://www.keskkonnaamet.ee/> | www.kaitsealad.ee<http://www.kaitsealad.ee/>
Keskkonnaameti uudised Facebookis